Giants stadionas

„Giants“ stadionas – buvęs stadionas JAV rytuose, Niujorko aglomeracijoje, Naujojo Džersio valstijos Ist Raterfordo apygardoje. Stadionas naudotas įvairioms sporto šakoms – visų pirma futbolui ir jo atmainoms. Pavadintas amerikietiškojo futbolo klubo New York Giants garbei.

Stadione vyko daug koncertų, čia yra koncertavę „U2“, Sting, „Pink Floyd“, Bryan Adams, Yoko Ono, „Sepultura“, Bruce Springsteen ir kiti atlikėjai. 1995 m. spalio 5 d. stadione mišias per lietų laikė popiežius Jonas Paulius II, į jas susirinko 82 948 žmonės.Pope Celebrates Mass In The Land Of Giants Thousands Pack Rainy New York Stadium To See, Hear Pontiff. 1995-10-06, „The Spokesman Review“.

 Istorija 

Atidarytas 1976 m. spalio 10 d.Giants Stadium Facts. Bigbluetailgate.com (tikrinta 2012-01-16). 1977 m. spalio 1 d. stadione savo paskutiniąsias rungtynes sužaidė brazilų futbolo legenda Pelé, pirmąjį kėlinį žaidęs už New York Cosmos, antrąjį – už Santos FC klubą.‘Love! Love! Love!’ Cries Fele to 75,646 in Farewell. 1977-10-02, „New York Times“. Stadione vyko 1994 m. pasaulio futbolo čempionatas (7 rungtynės), 2003 m. Italijos futbolo supertaurės rungtynės.

2010 m. stadionas uždarytas ir nugriautas.

 Šaltiniai 

Kategorija:JAV futbolo stadionai
Kategorija:Pasaulio futbolo čempionatų stadionai